#### Приложение IV. Проект!

#### Д О Г О В О Р

Днес, ………..……………., в гр. София, се сключи настоящият договор между:

ИЗПЪЛНИТЕЛНА АГЕНЦИЯ „МОРСКА АДМИНИСТРАЦИЯ” със седалище: ул. „Дякон Игнатий” № 9, гр. София, БУЛСТАТ 121797867, представлявана от к.д.п. инж. Живко Петров - iзпълнителен директор, наричана по-долу за краткост **ВЪЗЛОЖИТЕЛ**

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

на основание чл. 194, ал. 1 от Закона за обществените поръчки, във връзка с Протокол ..................., утвърден от изпълнителния директор на ИАМА.

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава срещу заплащане на застрахователна премия, да предостави услуги по застраховане *на недвижимо имущество – публична и частна държавна собственост, предоставено за управление на ИАМА; застраховане на моторни превозни средства за „Гражданска отговорност на автомобилистите“, „Злополука на местата в МПС“ и „Автокаско”; застраховане на плавателни съдове за „Каско – пълна и частична загуба”, „Отговорност при сблъскване” и „Обща авария и спасяване”; застраховане за Групова застраховка „Трудова злополука” за служителите на ИАМА, извършващи проверка на плавателните средства и осъществяващи контрол за експлоатационна годност на пристанищата и на съоръженията с повишена опасност; застраховане за Групова застраховка „Трудова злополука” за членове на екипажите на плавателните средства на ИАМА, включително и доброволни сътрудници, временно ангажирани да изпълняват дейности като екипаж на плавателните средства на ИАМА”*, съгласно Техническата спецификация на **ВЪЗЛОЖИТЕЛЯ** (Приложение №… неразделна част от настоящия договор), Техническото предложение (Приложение №… неразделна част от настоящия договор) и Ценовото предложение (Приложение №… неразделна част от настоящия договор) на **ИЗПЪЛНИТЕЛЯ**, както и „Общи условия” на **ИЗПЪЛНИТЕЛЯ**, по всички видове застраховки (Приложение № … - неразделна част от настоящия договор).

 **(2)** В срок от 5 (пет) дни от подписване на настоящия договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** всички застрахователни полици.

**ІІ. ЗАСТРАХОВАНЕ НА НЕДВИЖИМО ИМУЩЕСТВО – ПУБЛИЧНА И ЧАСТНА ДЪРЖАВНА СОБСТВЕНОСТ, ПРЕДОСТАВЕНО ЗА УПРАВЛЕНИЕ НА ВЪЗЛОЖИТЕЛЯ**

**Чл. 2. (1)** Застраховане на недвижими имущество - публична и частна държавна собственост, предоставено за управление на **ВЪЗЛОЖИТЕЛЯ**,се извършва съгласно Техническата спецификация на **ВЪЗЛОЖИТЕЛЯ** (Приложение № …. към договора) и Техническото и Ценовото предложениена **ИЗПЪЛНИТЕЛЯ (**Приложения № ….) и „Общи условия” на **ИЗПЪЛНИТЕЛЯ** (Приложение № … - неразделна част от настоящия договор).

**(2)** **ИЗПЪЛНИТЕЛЯТ** се задължава при настъпване на застрахователно събитие да плати за всяка пълна или частична загуба на застрахованото имущество, застрахователно обезщетение на **ВЪЗЛОЖИТЕЛЯ**, при следното застрахователно покритие:

**1.** **Основно покритие:** пожар /вкл. умишлено причинен пожар и последиците от гасене на пожара/, мълния /пряко и непряко попадение/, експлозия или имплозия, удар от мълния, удар от самолет или друг летателен апарат или предмети, падащи от тях; природни бедствия - буря, ураган, проливен дъжд, наводнение, градушка, замръзване, вследствие природни бедствия, земетресение; свличане или срутване (пропадане) на земни пластове; тежест от естествено натрупване на сняг или лед; измокряне в резултат на авария на водопроводна, канализационна, отоплителна и паропроводна инсталации и включените към тях уреди; увреждане на действие от подпочвени води; удар от превозно средство или животно; злоумишлени действия на трети лица /вандализъм/; стъкло - всички рискове;

**2.** **Допълнителни покрития:** Ударни или звукови вълни; щети вследствие взломно проникване; допълнителните разходи за отстраняване на последиците от настъпило застрахователно събитие (разходи за спасяване на имуществото или за намаляване на размера на щетите, за разчистване на останки и хонорари на експерти).

**(3)** **Териториална валидност:** застраховката важи за територията на Република България.

**Чл. 3.** Общ размер на застрахователната премия по застраховката по чл. 2, ал. 1 от договора, с включен 2% данък по Закона за данък върху застрахователните премии /ЗДЗП/ - .................................................. (словом).

**III. ЗАСТРАХОВАНЕ НА МОТОРНИ ПРЕВОЗНИ СРЕДСТВА ЗА „АВТОКАСКО”, „ГРАЖДАНСКА ОТГОВОРНОСТ” И „ЗЛОПОЛУКА НА МЕСТАТА В МПС“**

**Чл. 4. (1)** ***Застраховане на моторни превозни средства за „Автокаско”, „Гражданска отговорност” и „Злополука на местата в МПС“*** *–* се извършва съгласно Техническата спецификация на **ВЪЗЛОЖИТЕЛЯ** (Приложение № …. към договора) и Техническото и Ценовото предложениена **ИЗПЪЛНИТЕЛЯ (**Приложения № ….) и „Общи условия” на **ИЗПЪЛНИТЕЛЯ** (Приложение № … - неразделна част от настоящия договор).

 **(2) ИЗПЪЛНИТЕЛЯТ** се задължава да плати застрахователно обезщетение за всяка пълна или частична щета на застрахованите превозни средства, причинени от следните събития:

1. Автокаско - пълна или частична щета на застрахованите леки, товарни автомобили и мотопеди, настъпили вследствие на:

* пожар и/или експлозия, възникнал/и по време на престой на МПС и неработещ двигател в резултат на техническа неизправност и/или случайно събитие;
* пожар и/или експлозия, възникал/и по време на движение на МПС и при включване и работа на двигател по време на престой;
* природни бедствия – буря, ураган, градушка, наводнение, проливен дъжд, гръм и мълния, удар на МПС от предмети, отнесени от буря или ураган, действие на морски вълни, свличане или срутване (пропадане) на земни пластове, натрупване или свличане на сняг или лед;
* авария на водопроводни, канализационни, паропроводни, газопроводни, електропроводни и други подобни съоръжения, както и от експлозия на такива съоръжения;
* авария, произлязла от сблъскване на МПС помежду им или с други подвижни и неподвижни предмети, от удар с хора и животни, от препятствия по пътното платно като земни скални маси, падащи дървета и клони, падащи предмети от сгради и летателни тела;
* злоумишлени действия на трети лица – причинени повреди на МПС от трети лица чрез механично въздействие (удар с твърд предмет, надраскване, умишлено преобръщане на МПС), заливане с химически активни вещества (киселини, основи и др.), палеж и взривяване;
* пълна или частична щета на застрахованото МПС от друго пътно превозно средство, човек, животно или предмет, докато застрахованото МПС е било паркирано;
* сблъскване с или удар от МПС и/или други физически тела, в това число и пътно-транспортни произшествия , съгласно Закона за движение по пътищата;
* внезапно отваряне на капак или врата на МПС по време на движение, ако това не е възникнало поради невнимание или небрежност на ЗАСТРАХОВАНИЯ;
* кражба на цялото МПС;
* грабеж на цялото МПС;
* противозаконно отнемане на МПС с намерение за ползване;
* щети на открито и върнато на собственика противозаконно отнето МПС;
* кражба чрез взлом на фабрично монтирана аудиотехника, както и допълнително монтирана и трайно прикрепена аудиотехника.

2. Гражданска отговорност – вреди, причинени на трети лица, свързани с притежаването и/или използването на автомобил, както следва:

* неимуществени и имуществени вреди вследствие на телесно увреждане или смърт за всяко събитие при едно пострадало лице;
* неимуществени и имуществени вреди вследствие на телесно увреждане или смърт за всяко събитие при две или повече пострадали лица;
* имуществени вреди за всяко събитие.

3. Злополука на местата в МПС – събития, свързани с живота, здравето или телесната цялост на лицата, намиращи се в МПС, настъпили вследствие на злополука и довели до трайна нетрудоспособност или смърт; застрахователното покритие се простира върху всички места в МПС, собственост на ИАМА, записани в регистрационния талон, включително и мястото на водача и е с начало момента на качване в МПС и край – момента на окончателното слизане от същото.

**Чл. 5. Териториална** **валидност** - застрахователната защита на територията на Република България с възможност за разширено териториално покритие.

**Чл. 6.** Общо дължима застрахователна премия по застраховки „Автокаско”, „Злополука на местата в МПС”, „Гражданска отговорност”, с включени 2% данък по ЗДЗП и вноски за ГФ и ОФ – ……………………………. (словом).

**Чл. 7.** Застрахователната сума за едно място в МПС – в размер на ..........................................................., която се изплаща 100% (сто процента) в случай на смърт и съответен процент, равен на процента загуба на трудоспособност, за останалите застрахователни събития.

**IV. ЗАСТРАХОВАНЕ НА ПЛАВАТЕЛНИ СЪДОВЕ ЗА „КАСКО – ПЪЛНА И ЧАСТИЧНА ЗАГУБА”, „ОТГОВОРНОСТ ПРИ СБЛЪСКВАНЕ” И „ОБЩА АВАРИЯ И СПАСЯВАНЕ”**

**Чл. 8. (1)** Застраховане на **плавателни съдове** за **„Каско – пълна и частична загуба”, „Отговорност при сблъскване” и „Обща авария и спасяване” –** извършва се съгласно Техническата спецификация на **ВЪЗЛОЖИТЕЛЯ** (Приложение № …. към договора) и Техническото и Ценовото предложениена **ИЗПЪЛНИТЕЛЯ (**Приложения № ….) и „Общи условия” на **ИЗПЪЛНИТЕЛЯ** (Приложение № … - неразделна част от настоящия договор).

**(2)** **ИЗПЪЛНИТЕЛЯТ** се задължава да изплати на **ВЪЗЛОЖИТЕЛЯ** застрахователните обезщетения при настъпване на следните събития:

1. Каско – пълна загуба (реална или конструктивна) или частични щети на плавателния съд, настъпили вследствие на:

- рискове, свързани с условията при плаване в океани, морета, реки, езера или други навигационни води;

- буря, засядане, преобръщане, потъване, корабокрушение и други подобни;

- земетресение, вулканично изригване или гръмотевица;

- пожар, експлозия;

- изхвърляне зад борда;

- сблъскване с пристанищни транспортни средства или съоръжения и инсталации;

- кражба с взлом от лица, външни на кораба;

- произшествие при товарене, разтоварване или преместване на товари или горивото;

- скрити дефекти в машинарията или корпуса;

- счупване на валове;

- избухване на котли;

- небрежност на капитана, офицерите, екипажа или пилота;

- недобросъвестност на капитана, офицерите или екипажа;

- небрежност на ремонтния завод, чартьора, като се уговаря, че те не са застраховани по тази застраховка;

- сблъскване или удар с плаващи, подвижни, неподвижни, летящи или падащи предмети;

- загуба или щета на кораба, причинена от правителствени власти, действащи с оглед недопускане или намаляване риск или заплаха от замърсяване, възникнали вследствие щета на кораба, за която **ИЗПЪЛНИТЕЛЯТ** носи отговорност;

- отговорността при сблъскване покрива по условията на клаузата всяка сума, но не по-малко от застрахованата сума на плавателния съд за риска „Каско”, платена от него или на лице или лица, поради това че е станал законно отговорен за: загуба или щета на друг кораб или имущество, намиращо се на друг кораб; осуетяване използването или закъснение на такъв друг кораб или имущество, намиращо се на него; обща авария, спасяване или спасяване по договор на такъв друг кораб или имущество на него, където плащането от страна на застрахования е последица от сблъскване между **ВЪЗЛОЖИТЕЛЯ** и друг кораб; отговорности при сблъскване към плаващи и неподвижни обекти/предмети и съдебни разноски и/или разходи за оспорване или ограничаване на отговорността и/или за завеждане на дело, понесени с предварителното писмено съгласия на **ИЗПЪЛНИТЕЛЯ**.

2. Обща авария и спасяване:

**ИЗПЪЛНИТЕЛЯТ** покрива:

* дела на кораба от спасителни възнаграждения;
* разходи при спасяване и/или обща авария;
* случаите на пожертвувания от кораба.

**(3)** Териториална валидност на застраховките – съгласно корабните документи на плавателните съдове.

**Чл. 9.** Общ размер на застрахователната премия по застраховката за „КАСКО – пълна и частична загуба”, „Отговорност при сблъскване” и „Обща авария и спасяване - .......................................................................................... (словом) лв.

**V. ЗАСТРАХОВАНЕ ЗА** **ГРУПОВА ЗАСТРАХОВКА „ТРУДОВА ЗЛОПОЛУКА” ЗА СЛУЖИТЕЛИТЕ НА ИА „МОРСКА АДМИНИСТРАЦИЯ“, ИЗВЪРШВАЩИ ПРОВЕРКА НА ПЛАВАТЕЛНИТЕ СРЕДСТВА И ОСЪЩЕСТВЯВАЩИ КОНТРОЛ ЗА ЕКСПЛОАТАЦИОННА ГОДНОСТ НА ПРИСТАНИЩАТА И НА СЪОРЪЖЕНИЯТА С ПОВИШЕНА ОПАСНОСТ.**

**Чл. 10.** **(1)** Застраховане за Групова застраховка „Трудова злополука” за служителите на ИА „Морска администрация“, извършващи проверка на плавателните средства и осъществяващи контрол за експлоатационна годност на пристанищата и на съоръженията с повишена опасност - извършва се съгласно Техническата спецификация на **ВЪЗЛОЖИТЕЛЯ** (Приложение № …. към договора) и Техническото и Ценовото предложениена **ИЗПЪЛНИТЕЛЯ (**Приложения № ….) и „Общи условия” на **ИЗПЪЛНИТЕЛЯ** (Приложение № … - неразделна част от настоящия договор) и „Общи условия” на **ИЗПЪЛНИТЕЛЯ** (Приложение № … - неразделна част от настоящия договор).

**(2)** Застраховката важи в случаите на възникване на трудова злополука, довела до внезапно увреждане на здравето, станало през време и във връзка или по повод на извършваната работа, както и при всяка работа, извършена в интерес на агенцията, когато е причинила временна неработоспособност, трайно намалена работоспособност или смърт или по време на обичайния път при отиване или при връщане от работното място до:

- основното място на живеене или до друго допълнително място на живеене с постоянен характер;

- мястото, където осигуреният обикновено се храни през работния ден;

- мястото за получаване на възнаграждение.

**(3)** Трудовата злополука се доказва с издадено разпореждане за приемане на злополуката за трудова по утвърден от управителя на НОИ формуляр.

**(4)** Застраховката се сключва за 60 (шестдесет) служители на **ВЪЗЛОЖИТЕЛЯ**, без поименен списък на застрахованите лица и е с териториална валидност за събитията, настъпили в страната и чужбина.

**Чл. 11. (1) ИЗПЪЛНИТЕЛЯТ** се задължава да изплати застрахователните обезщетения при настъпване на следните събития:

* Смърт в резултат на трудова злополука;
* Трайна загуба на работоспособност в резултат на трудова злополука;
* Временна загуба на работоспособност в резултат на трудова злополука;
* Медицински разходи;

**(2)** Застрахователната сума за едно лице е в размер на ................................................(словом) лв., което се изплаща 100% в случай на смърт в резултат на злополука на съответното ползващо лице.

**Чл. 12.** Общ размер на дължимата премия, с включен 2% данък по ЗДЗП (за 100 служителя), -....................................................... (словом) лв.

**VI. ЗАСТРАХОВАНЕ ЗА ГРУПОВА ЗАСТРАХОВКА „ТРУДОВА ЗЛОПОЛУКА” ЗА ЧЛЕНОВЕ НА ЕКИПАЖИТЕ НА ПЛАВАТЕЛНИТЕ СРЕДСТВА НА ИА „МОРСКА АДМИНИСТРАЦИЯ“, ВКЛЮЧИТЕЛНО И ДОБРОВОЛНИ СЪТРУДНИЦИ, ВРЕМЕННО АНГАЖИРАНИ ДА ИЗПЪЛНЯВАТ ДЕЙНОСТИ КАТО ЕКИПАЖ НА ПЛАВАТЕЛНИТЕ СРЕДСТВА НА ИА „МОРСКА АДМИНИСТРАЦИЯ”**

**Чл. 13. (1)** Застраховане за „Трудова Злополука” за членове на екипажите на плавателните средства на ИА „Морска администрация“, включително и доброволни сътрудници, временно ангажирани да изпълняват дейности като екипаж на плавателните средства на ИА „Морска администрация”- извършва се съгласно Техническата спецификация на **ВЪЗЛОЖИТЕЛЯ** (Приложение № …. към договора) и Техническото и Ценовото предложениена **ИЗПЪЛНИТЕЛЯ (**Приложения № ….) и „Общи условия” на **ИЗПЪЛНИТЕЛЯ** (Приложение № … - неразделна част от настоящия договор).

**(2)** Застраховката важи в случаите на възникване на злополука, довела до внезапно увреждане на здравето, станало през време и във връзка или по повод на извършената работа, както и при всяка работа, извършена в интерес на агенцията, когато е причинила временна неработоспособност, трайно намалена работоспособност или смърт.

**Чл. 14. (1)** **ИЗПЪЛНИТЕЛЯТ** се задължава да изплати застрахователните обезщетения при настъпване на следните събития:

* Смърт в резултат на злополука;
* Трайна загуба на работоспособност в резултат на злополука;
* Временна загуба на работоспособност в резултат на злополука;
* Медицински разходи;

**(2)** Застрахователната сума за едно лице е в размер на .................................... (словом) лв, което се изплаща 100% в случай на смърт в резултат на злополука на съответното ползващо лице.

**Чл. 15.** **(1)** Общ размер на дължимата премия, с включен 2% данък по ЗДЗП (за 30 служители и доброволци), -.........................................(словом) лв.,

**VII. СРОК И МЯСТО НА ИЗПЪЛНЕНИЕ**

**Чл. 16.** (1) Настоящият договор се сключва за срок от 12 (дванадесет) месеца и влиза в сила от 00.00 часа на .......................................г. и край в 24.00 часа на .....................................................г.

 (2) При застраховане на нови обекти, застраховката се сключва за срок по методика.

(3) Мястото на изпълнение на настоящия договор е съгласно териториалната валидност на всеки вид застраховка.

**VIІІ. НАЧИН НА ПЛАЩАНЕ**

**Чл. 17. (1) ВЪЗЛОЖИТЕЛЯТ** изплаща на **ИЗПЪЛНИТЕЛЯ** общия размер на всички дължими застрахователни премии, обект на настоящия договор, съгласно Ценовото предложение на **ИЗПЪЛНИТЕЛЯ –** Приложение № …., в срок до 10 (десет) работни дни след приемане на застрахователните полици по реда на чл. 1, ал. 2 от договора или на 4 равни вноски преди всяко тримесечие.

Максималната допустима стойност на договора е до 69 000,00 (шестдесет и девет хиляди лева и нула стотинки) лв. без включен ДДС.

**(2)** Всички дължими от страна на **ВЪЗЛОЖИТЕЛЯ** суми, се извършват в български лева, чрез превод по следната банкова сметка на **ИЗПЪЛНИТЕЛЯ**:

**БАНКА:** …………………………

**IBAN:** ……………………………

**BIC:** …………………………….

**(3)** **ИЗПЪЛНИТЕЛЯТ** заплаща застрахователното обезщетение по съответния вид застраховка в срок до 1 (един) работен ден, след представяне на писмена претенция, придружена от всички необходими документи, доказващи настъпването на застрахователното събитие, по основание и размер, съгласно „Общи условия” на съответния вид застраховка и Техническото предложение (Приложения № № към настоящия договор) на **ИЗПЪЛНИТЕЛЯ**.

**Чл. 18. (1)** При неплащане от страна на **ВЪЗЛОЖИТЕЛЯ** в рамките на договорения срок по чл. 17, ал. 1, страните уговарят разсрочено плащане на задълженията за срок, не по-кратък от 30 дни от получаване на застрахователните полици. Законната лихва се начислява след изтичане на срока на по изр. 1.

**(2)** Не се счита, че има просрочване на срока в случаите, когато първостепенният разпоредител с бюджет (Министерство на транспорта, информационните технологии и съобщенията) забави потвърждаване на плащането, както и в случаите, при които са установени публични задължения от органите на НАП и митниците, съгласно РМС № 593/20.07.2016 година.

**(3)** Възложителят извършва плащане на подизпълнител/и, след представяне на искане и становище по чл. 66, ал. 9 от ЗОП. Възложителят има право да откаже плащане на подизпълнител/и, когато искането за плащане е оспорено, до момента на отстраняване на причината за отказа/в случай, че е приложимо.

**IХ. ПРАВА И ЗАДЪЛЖЕНИЕ НА СТРАНИТЕ**

**Чл. 19.** **ВЪЗЛОЖИТЕЛЯТ** има право да:

1. получи в необходимото качество, количество и в сроковете, предмета на договора;

2. да упражнява текущ контрол върху всеки етап от изпълнението на договора.

3. да изиска от **ИЗПЪЛНИТЕЛЯ** да сключи и представи договор/и за подизпълнение с посочени в офертата подизпълнител/и (в случай че е приложимо);

4. да не застрахова обекти/лица, включени в премета на обществената поръчка, за които е отпаднала необходимостта от това;

5.включва нови обекти/да променя броя на лицата, към различните видове застраховки, след сключване на настоящия договор;

6. получи дължимите му застрахователни обезщетения, в размера, сроковете и при условията съгласно настоящия договор.

**Чл. 20. ВЪЗЛОЖИТЕЛЯТ** е длъжен да:

1. оказва необходимото съдействие на **ИЗПЪЛНИТЕЛЯ**, както ида предоставя цялата необходима информация за точното изпълнение на договора;

2. уведомява **ИЗПЪЛНИТЕЛЯ** при настъпване на промени, свързани с изпълнението на настоящия договор;

3. заплаща на **ИЗПЪЛНИТЕЛЯ**, в срока и по начина, определен в настоящия договор, дължимите възнаграждения.

4. предостави на **ИЗПЪЛНИТЕЛЯ** всички необходими документи, доказващи настъпването на застрахователното събитие по основание и размер, съгласно „Общи условия” на съответния вид застраховка.

**Чл. 21. ИЗПЪЛНИТЕЛЯТ** има право да:

1. иска необходимото съдействие и информация от **ВЪЗЛОЖИТЕЛЯ** за изпълнение на договора.

2. получи възнаграждението по договора при точно изпълнение на предмета на същия.

3. получи необходимите документи за изпълнение на задълженията му по договора.

**Чл. 22.** **(1)** **ИЗПЪЛНИТЕЛЯТ** се задължава да:

1. заплаща съответното застрахователното обезщетение, по съответния вид застраховка, в срок до 1 (един) работен ден след представяне на писмена претенция, придружена от всички необходими документи, доказващи настъпилото застрахователно събитие, по основание и размер, съгласно „Общи условия” на съответния вид застраховка и Техническото предложение на **ИЗПЪЛНИТЕЛЯ**.

2. извършва възложеното добросъвестно, с дължимата професионална грижа, качествено и в съответните срокове;

3. извърши договореното, съобразно изискванията на **ВЪЗЛОЖИТЕЛЯ** - Техническата спецификация (Приложение № …), Техническото и Ценовото предложение (Приложения № № …), неразделна част от този договор;

4. уведомява **ВЪЗЛОЖИТЕЛЯ** при настъпване на промени, свързани с изпълнението на настоящия договор;

5. сключи и да представи на **ВЪЗЛОЖИТЕЛЯ** договори за подизпълнение, с посочените в офертата му подизпълнители, в случай че е обявил такива.

6. не разпространява конфиденциална информация, станала му известна при или по повод изпълнението на настоящия договор;

7. предостави всички застрахователни полици по настоящия договор по реда и в сроковете по чл. 1, ал. 2 от договора.

## V. НЕУСТОЙКИ

**Чл. 23.** **(1)** При забава на изпълнението на задълженията по настоящия договор, **ИЗПЪЛНИТЕЛЯТ** дължи неустойка в размер на 1 % (едно на сто) от Цената за съответния вид застраховка за всеки ден забава, но не повече от 10 % (десет на сто) от цената по този договор.

**(2)** В случай че забавата на изпълнението по ал. 1 продължи повече от 10 дни, **ВЪЗЛОЖИТЕЛЯТ** има право да развали договора.

**(3)** При забава на изпълнението на задължението по чл. 22, ал. 1, т. 1 от настоящия договор, **ИЗПЪЛНИТЕЛЯТ** дължи неустойка в размер на 3 % (три на сто) от Цената за съответния вид застраховка за всеки ден забава, но не повече от 10 % (десет на сто) от цената по този договор.

**(4)** При неизпълнение на задължението чл. 17, ал. 1 от настоящия договор, **ВЪЗЛОЖИТЕЛЯТ** дължи неустойка в размер на 1 % (едно на сто) за всеки просрочен ден, но не повече от 10 % (десет на сто) от цената по този договор, с изключение на случаите чл. 18 от договора.

**(5)** Неустойката не лишава изправната страна от правото да търси обезщетение за вреди по общия ред.

**(6)** За неизпълнението на други задължения по договора, включително при разпространяване на информация, която се отнася до **ВЪЗЛОЖИТЕЛЯ** или му е била предоставена от него, то **ИЗПЪЛНИТЕЛЯТ** дължи неустойка в размер на 1 % (едно на сто) от цената по договора за всяко констатирано нарушение.

**VI. ПРЕКРАТЯВАНЕ И ИЗМЕНЕНИЕ НА ДОГОВОРА**

**Чл. 24.** (1) Настоящият договор се прекратява:

1. С пълното изпълнение на всички задължения на страните по договора;
2. С изтичане на срока на договора по чл. 16, ал. 1 от същия.
3. Едностранно от изправната страна с 10-дневно писмено предизвестие до другата страна, при съществено виновно неизпълнение на задълженията й по договора.
4. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 10 (десет) дни от настъпване на невъзможността и да представи съответните доказателства.
5. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
6. при условията по чл. 5, ал. 1, т. 3 от ЗИФОДРЮПДРКЛТДС.
7. **ВЪЗЛОЖИТЕЛЯТ** може да прекрати договора, ако в резултат на обстоятелства, възникнали след сключването му, не е в състояние да изпълни своите задължения. В този случай **ВЪЗЛОЖИТЕЛЯТ** дължи на **ИЗПЪЛНИТЕЛЯ** обезщетение за претърпените вреди от сключването на договора. Претърпените вреди представляват действително направените и необходими разходи за изпълнението на договора към момента на прекратяването му.
8. При условията на чл. 118 от ЗОП, като в случаите по чл. 118, ал. 1 от ЗОП, не дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

 **(2)** Договорът може да бъде прекратен:

1. по взаимно съгласие на Страните, изразено в писмена форма;
2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от страните.

 **(3)** Всяка от страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

 **Чл. 25. (1)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. когато **ИЗПЪЛНИТЕЛЯТ** не е започнал изпълнението на Услугите в срок до 10 (десет) дни, считано от Датата на влизане в сила;

2. **ИЗПЪЛНИТЕЛЯТ** е прекратил изпълнението на Услугите за повече от 20 (двадесет) дни;

3. **ИЗПЪЛНИТЕЛЯТ** е допуснал съществено отклонение от Условията за изпълнение на поръчката посочени в Техническата спецификация и Техническото предложение.

**(2) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 26.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършените към момента на прекратяване услуги и размера на евентуално дължимите плащания; и

2. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да върне на **ВЪЗЛОЖИТЕЛЯ** всички документи и материали, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на Договора.

**Чл. 27.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред Услуги.

**VII. ДРУГИ УСЛОВИЯ**

**Чл. 28. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ**.

**(2)** Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Чл. 29. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

**Чл. 30.** Страните по настоящия договор не могат да го изменят и допълват, освен при условията на Закона за обществените поръчки.

**Чл. 31.** **(1)** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**(2)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(3)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Чл. 32.** При изпълнението на Договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Чл. 33.** За неуредените в този договор въпроси се прилагат разпоредбите на действащото в страната законодателство.

**Чл. 34.** **(1)** Всички съобщения между страните във връзка с този договор са валидни, ако са направени в писмена форма, по един от следните начини: лично срещу подпис, с писмо с известие за доставяне, по куриер или по електронна поща.

**(2)** За целите на договора уведомленията и съобщенията между страните се осъществяват на следните адреси:

|  |  |
| --- | --- |
| **ЗА** **ВЪЗЛОЖИТЕЛЯ** | **ЗА ИЗПЪЛНИТЕЛЯ** |
| Адрес за кореспонденция:гр. София, ул. „Дякон Игнатий” № 9ИА „Морска администрация” | Адрес за кореспонденция:………………………………………………………. |
| Лице/лица за контакти:………………………………………………………….. | Лице/лица за контакти:……………………………….. |
| тел: ……………………………факс: ……………………………ел.адрес: …………………………… | тел: ……………………………..факс: ……………………………ел.адрес: ………………………..  |

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 5 (пет) дни от вписването ѝ в съответния регистър.

**VIII. НЕПРЕДВИДЕНИ ОБСТОЯТЕЛСТВА**

**Чл. 35.** **(1)** Страните не отговарят една спрямо друга за неизпълнение или неточно изпълнение на свое задължение в резултат на настъпило непредвидено обстоятелство (непреодолима сила), в това число и за причинените от това неизпълнение вреди.

**(2)** За целите на настоящия договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(3)** Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

**(4)** Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то би могло да бъде преодоляно.

**Чл. 36.** **(1)** Страната, изпълнението на чието задължение е възпрепятствано от форсмажорно събитие, е длъжна в срок от 3 (три) дни писмено да уведоми другата страна за настъпването, съответно – за преустановяване въздействието на непреодолимата сила. Тя е длъжна да представи във възможно най-кратък срок и сертификат за форсмажор, издаден от Българската търговско-промишлена палата.

**(2)** Страната, изпълнението на чието задължение е възпрепятствано от непреодолима сила, не може да се позовава на непредвидени обстоятелства, ако не е изпълнила задължението си по предходната алинея.

**Чл. 37.** Настоящият договор се подписа в два еднообразни екземпляра, по един за всяка от страните.

**ПРИЛОЖЕНИЯ:**

1. Техническа спецификация - Приложение №…..;

2. Техническо предложение на Изпълнителя - Приложение №…..;

3. Ценово предложение на Изпълнителя - Приложение №…..;

 4. „Общи условия” на Изпълнителя по всички видове застраховки, обект на настоящия договор.

……………………………………… ……………………………………….

ВЪЗЛОЖИТЕЛ: ИЗПЪЛНИТЕЛ: